Ինչպէս վերը նշուեցաւ, խնամակալութեան մտահոգութեան գլխաւոր առանցքը կը մնայ «Կիւլպէնկեան» շէնքին նորոգութիւնը եւ ընդհանուր հիւանդանոցի ծրագիրը։ Թէեւ այս ծրագիրը շատ մեծ գումարներու կը կարօտի, սակայն խնամակալութիւնը վստահ է, որ Աստուծոյ, զոյգ յարանուանութեանց հոգեւոր պետերուն օրհնութամբ, մեր ժողովուրդին եւ մեծ թէ փոքր բարերարներու սրտագին մասնակցութեամբ, կարելի պիտի ըլլայ այս մեծ եւ շատ անհրաժեշտ ծրագիրը յաջողցնել։